-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ความเป็นมา

บริษัทฯ ก่อตั้งเมื่อปี 2525 ประกอบธุรกิจผลิต และส่งออกผลิตภัณฑ์กุ้งแช่แข็ง
ได้รับส่งเสริมการลงทุนจากคณะกรรมการส่งเสริมการลงทุน
ได้เริ่มซื้อขายหลักทรัพย์ในตลาดหลักทรัพย์แห่งประเทศไทย ตั้งแต่วันที่ 2 สิงหาคม 2536
ซึ่งในส่วนของผู้ถือหุ้นรายใหญ่ที่ถือเกินกว่าร้อยละ 10 ได้แก่ กลุ่ม เจียอาภา และ นางทัศนีย์
ยังมีวิทยา

เพื่อเป็นการสร้างผลิตภัณฑ์มูลค่าเพิ่มจากเศษวัสดุประเภทเปลือกและหัวกุ้งที่เหลือจากการผลิตกุ้งแช่แข็ง
ในปี 2539 และ 2543 บริษัทฯ จึงเข้าลงทุนซื้อหุ้นสามัญเพิ่มทุนของ บริษัท ซีเฟรชไคโตซาน
(แล็บ) จำกัด ซึ่งเป็นบริษัทฯ ที่ประกอบกิจการผลิตสารไคตินและไคโตซาน
เป็นสารธรรมชาติที่สกัดจากเปลือกกุ้ง กระดองปู เป็นต้น ปัจจุบันบริษัทฯ มีสัดส่วนการถือหุ้นร้อยละ
95.43 และในปี 2546 บริษัทฯ ได้รับการรับรองมาตรฐานระบบบริหาร คุณภาพ ISO 9001:
2000 จาก UKAS และเมื่อวันที่ 15 มิถุนายน 2548 นายเชีย อา เลค ได้จำหน่ายหุ้นจำนวน
46,488,000 หุ้น คิดเป็นร้อยละ 10.84 ให้กับ นายณฤทธิ์ เจียอาภา

2.2 ลักษณะของผลิตภัณฑ์

ผลิตภัณฑ์ของ บริษัท ซีเฟรชอินดัสตรี จำกัด (มหาชน) มีเพียงอย่างเดียวคือ กุ้งแช่แข็ง
โดยลักษณะสินค้าเป็นทั้งกุ้งต้ม กุ้งสด กุ้งชุบแป้ง กุ้งซูชิ เป็นต้น
โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัทฯ ได้แก่
SEAFRESH, SFI, THAI CHIA, GO GO และเครื่องหมายการค้าของลูกค้า ผลิตภัณฑ์ของ บริษัท
ซีเฟรชไคโตซาน (แล็บ) จำกัด ได้แก่ การผลิตสารไคติน และ ไคโตซาน
ซึ่งเป็นสารโพลิเมอร์ธรรมชาติที่มีคุณสมบัติในการต่อต้านแบคทีเรีย ถนอมอาหาร
สร้างภูมิคุ้มกันโรคให้กับพืช เสริมสร้างความเจริญ เติบโตในสัตว์
ดักจับไขมันส่วนเกินในร่างกายมนุษย์ ช่วยในการสมานแผลและป้องกันไม่ให้เกิดแผลเป็น
รักษาความชุ่มชื้นของผิวหนังและเส้นผม เป็นต้น กลุ่มลูกค้าในประเทศ ได้แก่
อุตสาหกรรมเกษตรพืชและสัตว์ กลุ่มวิจัยจากสถาบันต่างๆ สำหรับกลุ่มลูกค้าต่างประเทศ ได้แก่
อุตสาหกรรมยา อาหาร และเครื่องสำอาง เป็นต้น

รายได้การจำหน่ายผลิตภัณฑ์ของบริษัทฯ

  --------------- --------- --------- --------- --------- --------- --------
  ผลิตภัณฑ์          ปี 2548              ปี 2549              ปี 2550    

                  ล้านบาท    %         ล้านบาท    %         ล้านบาท    %

  ผลิตภัณฑ์กุ้งแช่แข็ง   1,938     100.00    2,176     100.00    2,021     100.00
  --------------- --------- --------- --------- --------- --------- --------

หมายเหตุ : โครงสร้างรายได้ของบริษัทย่อยและบริษัทร่วมมีมูลค่าน้อยกว่าร้อยละ 10
ของรายได้รวมตามงบการเงินรวมซึ่งไม่มีนัยสำคัญต่อการดำเนินกิจกรรมของบริษัทฯ

2.3 สิทธิในการประกอบธุรกิจ

บัตรส่งเสริมการลงทุน บริษัทฯ
ได้รับบัตรส่งเสริมการลงทุนจากคณะกรรมการส่งเสริมการลงทุนในประเภทดังนี้

+---+---+-----------+-------------+------------------------+-------------+
| ฉ |   | เลขที่บัตร   | วันที่ได       | กิจการที่ได้รับการส่งเสริม    | ประเภท      |
| บ |   |           | ้รับการส่งเสริม |                        |             |
| ับ |   |           |             |                        |             |
+---+---+-----------+-------------+------------------------+-------------+
| 1 | 1 |           | 11กรกฎาคม   | ผลิตสัต                  | การผลิตอาหาร |
|   | 4 |           | 2543        | ว์น้ำแช่แข็งอาหารกึ่งสำเร็จรูป |             |
| 2 | 9 |           |             |                        | การผลิตอาหาร |
|   | 8 |           | 4 มิถุนายน    | และสำเ                 |             |
| 3 | / |           | 2550        | ร็จรูปแช่แข็งและสัตว์น้ำอบแห้ง | การผลิตอาหาร |
|   | 2 |           |             |                        |             |
|   | 5 |           | 20 มิถุนายน   | ผลิตอาหารพร้อมรับป        |             |
|   | 4 |           | 2550        | ระทานหรือกึ่งพร้อมรับประทาน |             |
|   | 3 |           |             |                        |             |
|   |   |           |             | ผลิตสัตว์น้ำแช่แข็ง          |             |
|   | 1 |           |             |                        |             |
|   | 7 |           |             |                        |             |
|   | 3 |           |             |                        |             |
|   | 9 |           |             |                        |             |
|   | ( |           |             |                        |             |
|   | 3 |           |             |                        |             |
|   | ) |           |             |                        |             |
|   | / |           |             |                        |             |
|   | 2 |           |             |                        |             |
|   | 5 |           |             |                        |             |
|   | 5 |           |             |                        |             |
|   | 0 |           |             |                        |             |
|   |   |           |             |                        |             |
|   | 1 |           |             |                        |             |
|   | 7 |           |             |                        |             |
|   | 4 |           |             |                        |             |
|   | 0 |           |             |                        |             |
|   | ( |           |             |                        |             |
|   | 2 |           |             |                        |             |
|   | ) |           |             |                        |             |
|   | / |           |             |                        |             |
|   | 2 |           |             |                        |             |
|   | 5 |           |             |                        |             |
|   | 5 |           |             |                        |             |
|   | 0 |           |             |                        |             |
+---+---+-----------+-------------+------------------------+-------------+

สิทธิประโยชน์

  บริษัทฯ ได้รับสิทธิและประโยชน์ที่สำคัญโดยสรุปดังนี้

  บัตรส่งเสริมเลขที่ 1498/2543

1. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมรวม 8 ปี นับแต่วันที่เริ่มมีรายได้จากการประกอบกิจการนั้น โดยบัตรส่งเสริม
จะสิ้นสุดในปี 2553

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าวข้างต้น
บริษัทฯ
จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น
ภายหลังระยะเวลาที่ได้รับการยกเว้นภาษีเงินได้นิติบุคคล
มีกำหนดเวลาไม่เกินห้าปีนับจากวันพ้นกำหนด โดยจะเลือกหักจากกำไรสุทธิปีใดปีหนึ่งหรือหลายปีก็ได้

2. ได้รับยกเว้นไม่ต้องนำเงินปันผลจากกิจการที่ได้รับส่งเสริม
ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ระบุในข้อ
1

3. ได้รับลดหย่อนภาษีเงินได้นิติบุคคลสำหรับกำไรสุทธิ ที่ได้รับจากการลงทุนในอัตราร้อยละ 50
ของอัตราปกติ มีกำหนดห้าปีนับจากวันที่พ้นกำหนดระยะเวลาที่ระบุในข้อ 1

  บัตรส่งเสริมเลขที่ 1739(3)/2550

1. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุน พิจารณาอนุมัติ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่เริ่มมีรายได้จากการประกอบกิจการนั้น

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำณวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.  ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

5.  ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
    นับแต่วันนำเข้าครั้งแรก

บัตรส่งเสริมเลขที่ 1740(2)/2550

1. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและเงินทุนหมุนเวียนมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น

3.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำณวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.
ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
นอกเหนือไปจากการหักค่าเสื่อมราคาตามปกติ

5.
ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
นับแต่วันนำเข้าครั้งแรก

สิทธิอื่น

สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

  - ไม่มี -

ข้อจำกัดในการประกอบธุรกิจ

  - ไม่มี -

2.4 การตลาดและภาวะการแข่งขัน

โดยทั่วไปการแข่งขันของตลาดกุ้งแช่แข็งยังคงทวีความรุนแรงอย่างต่อเนื่อง
หลายประเทศที่เป็นผู้ผลิตและส่งออกกุ้งแช่แข็งได้รับการส่งเสริมและสนับสนุนจากภาครัฐอย่างต่อเนื่อง
ได้แก่ จีนและเวียดนาม เป็นต้น เนื่องจากมูลค่าของการส่งออกมีมูลค่าสูง
และสามารถนำเงินตราต่างประเทศเข้าสู่ประเทศได้เป็นจำนวนมาก รัฐบาลของประเทศต่างๆ
จึงให้ความสำคัญต่อการสนับสนุนอุตสาหกรรมนี้

อย่างไรก็ตาม ผู้ส่งออกส่วนมากได้รับผลกระทบจากค่าเงินที่แข็งค่าขึ้น
โดยเฉพาะอย่างยิ่งผู้ส่งออกกุ้งในประเทศไทย ได้รับผลกระทบมากเป็นพิเศษ
เนื่องจากค่าเงินบาทได้แข็งค่าขึ้นมาก เมื่อเทียบกับค่าเงินสกุลอื่นๆ ในเอเชียด้วยกัน
เป็นเหตุให้ผู้ส่งออกหลายรายให้ความสำคัญ และเน้นน้ำหนักกับการขายในประเทศเพิ่มมากขึ้น
เนื่องจากการทำกำไรจากการส่งออกทำได้ยากขึ้น

ในเดือนตุลาคม 2550 FTA ไทย-ญี่ปุ่น ได้เริ่มมีผลบังคับใช้
ทำให้สินค้ากุ้งแช่แข็งของไทยมีความได้เปรียบในเรื่องของภาษีในการส่งออกไปประเทศญี่ปุ่น
ประกอบกับบริษัทได้มีคู่ค้าที่ดีและมีความสัมพันธ์อันยาวนาน
จึงทำให้ตลาดญี่ปุ่นจะเป็นตลาดที่สำคัญของบริษัทในปี 2551
โดยสินค้าส่วนใหญ่ยังคงเป็นสินค้ามูลค่าเพิ่ม ในขณะเดียวกันผู้บริโภคในตลาดญี่ปุ่นก็ได้ให้ความนิยม
และยอมรับสินค้าไทยอยู่แล้ว หลังจากที่มีข่าวต่อความไม่แน่ใจในสินค้าที่ผลิตจากจีน
ทำให้ผู้บริโภคเปลี่ยนการซื้อจากสินค้าจีนมาเป็นสินค้าจากไทยมากขึ้น
จึงเป็นโอกาสให้บริษัทในการขยายธุรกิจในญี่ปุ่น

  ในปี 2550 เป็นที่น่าเสียดายที่การเจรจา FTA ระหว่างไทย - เกาหลี
  ไม่สามารถบรรลุข้อตกลงได้ จึงต้องเลื่อนการเซ็นสัญญา FTA ไทย-เกาหลี มาเป็นปี 2551
  ทางบริษัทมีคู่ค้าที่สำคัญและให้ความสำคัญกับตลาดเกาหลีมากเช่นกัน หลังจากที่ FTA ไทย-เกาหลี
  มีผลบังคับใช้ สินค้ากุ้งแช่แข็งของไทยก็จะมีข้อได้เปรียบในเรื่องภาษีเช่นเดียวกับตลาดญี่ปุ่น
  (คาดว่าจะเป็นกลางปี 2551)

ตลาดยุโรปยังคงเป็นตลาดที่บริษัทให้ความสำคัญอย่างต่อเนื่อง
บริษัทฯได้พัฒนาระบบคุณภาพจนได้รับการยอมรับเป็นอย่างดีจากตลาดแล้ว
ตลาดยุโรปยังคงมีอำนาจในการซื้อที่ดี ในปี 2550 บริษัทได้ขยายตลาดไปยังตลาดยุโรป
ทำให้มีการเติบโตอย่างต่อเนื่องเมื่อเปรียบเทียบกับปี 2549
และบริษัทฯคาดว่าจะสามารถขยายตลาดได้ในปี 2551 ต่อไป

กระทรวงพาณิชย์สหรัฐฯได้ประกาศอัตราภาษีทุ่มตลาด (Anti-dumping duty)
ขั้นสุดท้ายของรอบการทบทวนที่ 1 ซึ่งครอบคลุมการนำเข้ากุ้งแช่แข็งจากไทยในช่วงเดือนสิงหาคม
2547 ถึงมกราคม 2549 ซึ่งอัตราภาษีของบริษัทฯไม่มีการเปลี่ยนแปลง ส่วนอัตราภาษีทุ่มตลาดขั้นต้น
(Preliminary AD rate) ของรอบการทบทวนที่ 2 (Period Of Review 2)
นั้นจะมีการประกาศภายในวันที่ 29/2/51 ซึ่งเป็นการคลอบคลุมการนำเข้าในช่วง 1/2/49 –
31/1/50 และจะประกาศผลขั้นสุดท้ายภายในวันที่ 30/6/51

ส่วนคณะอนุญาโตตุลาการขององค์การการค้าโลกหรือ WTO
ได้ตัดสินให้ประเทศไทยชนะคดีร้องเรียนที่สหรัฐฯกำหนดให้ผู้นำเข้ากุ้งจากประเทศไทยต้องวางเงินค้ำประกันต่อเนื่อง
(Continuous Bond) ในวงเงินที่สูง
รวมทั้งข้อร้องเรียนที่สหรัฐฯใช้วิธีการคำนวณหาอัตราภาษีทุ่มตลาดด้วยวิธี zeroing
สำหรับผลตัดสินอย่างเป็นทางการจะประกาศหลังจากที่สมาชิก WTO
ทำการตอบข้อคิดเห็นซึ่งคาดว่าจะแล้วเสร็จประมาณเดือนมีนาคม 2552
หากสหรัฐฯยอมปฏิบัติตามคำตัดสินนี้ก็จะส่งผลดีต่อผู้ส่งออกไทย

เนื่องจากสภาวะเศรษฐกิจของสหรัฐอเมริกาได้ชะลอตัวในปี 2550 เป็นเหตุให้บริษัทฯ
ได้ปรับแผนลดความสำคัญของตลาดสหรัฐอเมริกาลง
โดยหันไปเน้นและให้ความสำคัญกับตลาดอื่นมากขึ้น

  2.4.1 กลยุทธ์ทางการตลาด

1. บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
เนื่องจากเป็นจังหวัดที่มีฟาร์มเพาะเลี้ยงกุ้งที่มีคุณภาพและขณะเดียวกันมีการประมงกุ้งทะเลมากแห่งหนึ่งส่งผลให้บริษัทฯ
สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
และประหยัดค่าใช้จ่ายในการขนส่งวัตถุดิบอีกทางหนึ่ง

2. บริษัทฯ มีตลาดส่งออกที่สำคัญคือ ญี่ปุ่น, สหรัฐอเมริกา, แคนาดา, กลุ่ม ประชาคมยุโรป,
ออสเตรเลีย และอื่นๆ ซึ่งบริษัทฯ มีนโยบายที่กระจายการส่งออกไปในแต่ละประเทศใน
สัดส่วนที่เหมาะสมและไม่เป็นการกระจุกเพียงตลาดเดียว
เพื่อเป็นการลดความเสี่ยงต่อการพึ่งพาเพียงตลาดเดียว

3. บริษัทฯ
มีนโยบายในการผลิตสินค้าให้มีคุณภาพและมาตรฐานสูงด้วยเทคโนโลยีการผลิตที่ทันสมัยและมีประสิทธิภาพสูง
มีระบบการตรวจสอบคุณภาพสินค้าทุกขั้นตอน ทำให้สินค้าของบริษัทฯ
ได้รับการรับรองมาตรฐานคุณภาพระดับโลกดังนี้

- ISO9001:2000 จาก”BUREAU VERITAS QUALITY INTERNATIONAL”
เป็นระบบมาตรฐานสากล ในการจัดการระบบบริหารคุณภาพ

- BRC GLOBAL STANDARD (BRC-BRITISH RETAIL CONSORTIUM) จาก EUROPEAN FOOD
SAFETY INSPECTION SERVICE
เป็นมาตรฐานที่ใช้ในการรับรองระบบการผลิตที่ครอบคลุมเนื้อหาการจัดการด้านคุณภาพของผลิตภัณฑ์,
สุขลักษณะในการผลิต, ความปลอดภัยของอาหารของบริษัทผู้ผลิตที่ผลิตอาหารและบรรจุภัณฑ์ต่างๆ
ให้กับร้านค้าปลีกต่างๆ (RETAIL)

- GOOD MANUFACTURING PRACTICES (GMP) จากกรมประมง
เป็นมาตรฐานการจัดการสุขลักษณะที่ดีในการผลิต
ที่ครอบคลุมเนื้อหาการจัดการปัจจัยพื้นฐานในการผลิตที่ส่งผลต่อสุขลักษณะที่ดีในการผลิต
รวมถึงความปลอดภัยของอาหาร

-   HAZARD ANALYSIS CRITICAL CONTROL POINT (HACCP) จากกรมประมง
    เป็นมาตรฐานการจัดการด้านความปลอดภัยของอาหาร
    มุ่งเน้นการจัดการกระบวนการผลิตเพื่อผลิตผลิตภัณฑ์อาหารอย่างปลอดภัย

-   ISO/IEC 17025:2005 จาก สำนักมาตรฐานห้องปฏิบัติการ (Bureau of Laboratory
    Quality Standards), กระทรวงสาธารณสุข (Ministry of Public Health)
    เป็นการรับรองระบบของห้องปฏิบัติการ (laboratory) ในการตรวจสอบผลิตภัณฑ์อาหาร

4. บริษัทฯ
มีนโยบายที่รับซื้อวัตถุดิบโดยตรงจากชาวนาและชาวประมงเพื่อเป็นการลดต้นทุนวัตถุดิบลง

5. บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
โดยเน้นในด้านคุณภาพสินค้าและบริการที่ประทับใจ

6. บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯ มีความเชี่ยวชาญในด้านกุ้ง
สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง
รวมถึงทักษะแรงงานที่มีความชำนาญในด้านกุ้งมา ยาวนาน ส่งผลให้การดำเนินงานของบริษัทฯ
เป็นไปอย่างราบรื่นโดยตลอด

7. นโยบายการตั้งราคาจำหน่ายผลิตภัณฑ์ของบริษัทฯ
ขึ้นอยู่กับปัจจัยของภาวะราคากุ้งสดแช่แข็งของตลาดโลกและภาวะแข่งขันของผู้ผลิตภายในประเทศ
ซึ่งจะใกล้เคียงกับคู่แข่งขันทั้งภายในประเทศและต่างประเทศ
ทั้งนี้เฉพาะผลิตภัณฑ์พิเศษซึ่งจำเป็นต้องใช้ความชำนาญในการผลิตจะสามารถตั้งราคาขายได้สูงและมีอัตรากำไรที่ดี

8. บริษัทฯ มีนโยบายในการเก็บสต็อกวัตถุดิบในปริมาณและราคาที่เหมาะสม
เพื่อสำรองไว้ใช้ในการผลิตในช่วงเวลาที่คาดว่าวัตถุดิบเกิดการขาดแคลน
ซึ่งเกิดจากปัญหาโรคระบาดในกุ้งปัญหาสภาพดินฟ้าอากาศ ปริมาณการเพาะเลี้ยง ฯลฯ

ในกรณีที่สินค้าคงคลังมีอายุมากกว่า 1 ปี บริษัทฯ
จะต้องตั้งสำรองค่าเผื่อมูลค่าสินค้าลดลงโดยใช้อัตราเปอร์เซ็นต์ตามอายุของสินค้า
ซึ่งเป็นการตั้งตามหลักการบัญชีเท่านั้น แต่โดยความเป็นจริงแล้วมูลค่าและคุณภาพของสินค้ามิได้ลดลง
เนื่องจากบริษัทฯ มีมาตรการในการจัดเก็บสินค้าที่มีมาตรฐานสูง
ทำให้ราคาของสินค้ายังคงเป็นราคาตลาดที่ซื้อขายโดยทั่วไป
และถ้าบริษัทฯได้จำหน่ายสินค้าคงคลังออกไปในราคาที่เหมาะสมกับสภาวะการณ์ตลาด บริษัทฯ
สามารถโอนสำรองค่าเผื่อมูลค่าสินค้าลดลงกลับมาเป็นรายได้ของบริษัทฯ

  2.4.2 การจำหน่ายและช่องทางการจำหน่าย

ผลิตภัณฑ์ของ บริษัท ซีเฟรชอินดัสตรี จำกัด (มหาชน)
ส่งออกจำหน่ายยังต่างประเทศประมาณร้อยละ 98 ของยอดขายรวม
ภายใต้เครื่องหมายการค้าของบริษัทฯ และเครื่องหมายการค้าของลูกค้า
โดยดำเนินการติดต่อกับลูกค้าโดยตรงทั้งหมด ซึ่งลูกค้าเหล่านี้เป็นผู้นำเข้ารายใหญ่ของตลาด
ส่งออกนั้นๆ ปัจจุบันบริษัทฯ มีลูกค้าทั้งหมดประมาณ 45 ราย กระจายอยู่ทั่วโลก

  2.4.3 ลักษณะของลูกค้า

  ลักษณะของลูกค้าแบ่งออกเป็น 4 ประเภทดังนี้

1.  ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร (20%)

2.  ผู้ค้าส่ง (WHOLESALER)
    เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร (69%)

3.  โรงงานแปรรูป (REPROCESSOR) นำสินค้าประเภทกุ้งสดไปทำการผลิตอีกทอดหนึ่ง
    หรือนำบรรจุหีบห่อใหม่ (4%)

4.  ขายปลีก (RETAILER) ซึ่งนำเข้าเพื่อจำหน่ายให้แก่ร้านในเครือข่าย (CHIAN) ต่อไป (7%)

  2.4.4 สัดส่วนมูลค่าการจำหน่ายแยกตามประเทศ

+----------------------------------+-----------+-----------+----------+
| รายละเอียด                        | ปี 2548    | ปี 2549    | ปี 2550   |
|                                  |           |           |          |
|                                  | (%)       | (%)       | (%)      |
+----------------------------------+-----------+-----------+----------+
| 1. เอเชีย                         | 40        | 25        | 23       |
+----------------------------------+-----------+-----------+----------+
| 2. สหภาพยุโรป                     | 7         | 16        | 33       |
+----------------------------------+-----------+-----------+----------+
| 3. อเมริกาและแคนาดา               | 34        | 43        | 32       |
+----------------------------------+-----------+-----------+----------+
| 4. ออสเตรเลีย, นิวซีแลนด์ และอื่นๆ     | 19        | 16        | 12       |
+----------------------------------+-----------+-----------+----------+
| รวม                              | 100       | 100       | 100      |
+----------------------------------+-----------+-----------+----------+

  การขายสินค้าให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

  - ไม่มี –

5.  การจัดหาผลิตภัณฑ์

  2.5.1 การผลิต

  บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร

กำลังการผลิตและปริมาณการผลิตจริง

  ------------------------------------ ----------- ----------- -----------
  กำลังการผลิตเต็มที่ (หน่วย : ตัน)           ปี 2548      ปี 2549      ปี 2550

                                       20,000      20,000      20,000

  ปริมาณการผลิตจริง (หน่วย : ตัน)                                   

  - ผลิตภัณฑ์กุ้งแช่แข็ง                      10,500.00   9,300.00    7,900.00

  การใช้กำลังการผลิต (%)                  52.50       46.50       39.50

  อัตราการเพิ่ม (ลด) ของปริมาณการผลิต (%)   15.38       (11.43)     (15.05)
  ------------------------------------ ----------- ----------- -----------

นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
ซึ่งจะมีการประมาณการในทุกๆ ปี

2.5.2 วัตถุดิบ และผู้จำหน่ายวัตถุดิบ

วัตถุดิบที่สำคัญในการผลิตคือกุ้งสด ได้แก่ กุ้งขาว, กุ้งกุลาดำ , กุ้งแชบ๊วย , กุ้งทราย เป็นต้น
โดยแหล่งที่มาของวัตถุดิบ คือ กุ้งจากทะเลและกุ้งจากฟาร์ม
ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง และการทำประมงตามชายฝั่งทะเล ได้แก่
ชุมพร ภูเก็ต สุราษฎร์ธานี นครศรีธรรมราช

ระนอง เป็นต้น วัตถุดิบทั้งหมดจะซื้อจากในประเทศ โดยบริษัทฯ จะซื้อวัตถุดิบจากผู้จำหน่าย 3
ลักษณะ ดังนี้

1. จากเจ้าของฟาร์มเลี้ยง จะเป็นกุ้งเลี้ยงจากฟาร์ม คือ กุ้งวานาไม โดยซื้อจาก
ผู้จำหน่ายประมาณ 243 ราย (70%)

2. จากเจ้าของแพปลา จะเป็นกุ้งจากทะเล ได้แก่ กุ้งโอคัก, กุ้งแชบ๊วย, กุ้งทราย เป็นต้น
โดยซื้อจากผู้จำหน่ายประมาณ 70 ราย (14%)

3. จากนายหน้าตัวแทน จะเป็นกุ้งเลี้ยงจากฟาร์มและกุ้งจากทะเล โดยซื้อจาก ผู้จำหน่ายประมาณ
7 ราย (16%)

  การซื้อวัตถุดิบจากผู้จำหน่ายรายใดเกินกว่าร้อยละ30ของมูลค่าการสั่งซื้อวัตถุดิบทั้งหมด

  - ไม่มี -

ราคาวัตถุดิบ (กุ้งวานาไม) โดยเฉลี่ยต่อกิโลกรัม ปี 2550

  ------ ------ ------ ------ ------- ------ ------ ------ ------ ------ ------ ------ ------
  เดือน   ม.ค.   ก.พ.   มี.ค.   เม.ย.   พ.ค.   มิ.ย.   ก.ค.   ส.ค.   ก.ย.   ต.ค.   พ.ย.   ธ.ค.

  ราคา   118    118    118    116     106    94     97     95     108    120    121    123
  /บาท                                                                                 
  ------ ------ ------ ------ ------- ------ ------ ------ ------ ------ ------ ------ ------

สภาพปัญหาของวัตถุดิบ

วัตถุดิบกุ้งมีปริมาณไม่สม่ำเสมอและคาดเดาได้ยาก เนื่องจากเป็นสินค้าเกษตร
โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง ปัญหาสภาพดิน
ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยน

  2.5.3 ผลกระทบต่อสิ่งแวดล้อม

กระบวนการผลิตและวัตถุดิบเหลือใช้ของบริษัทฯ ไม่มีผลกระทบกับสิ่งแวดล้อม
เนื่องจากวัตถุดิบที่เหลือใช้จากการผลิต บริษัทฯ จะนำออกจำหน่ายในรูปของเศษวัสดุ
ส่วนในเรื่องของเสียจากกระบวนการผลิต บริษัทฯ ได้มีการติดตั้งระบบบำบัดน้ำเสีย
โดยอยู่ในความควบคุมดูแลของสำนักงาน อุตสาหกรรมจังหวัด และบริษัทฯ
ไม่เคยมีประวัติในการกระทำความผิดเกี่ยวกับสิ่งแวดล้อม บริษัทฯ
มีค่าใช้จ่ายในการควบคุมดูแลระบบบำบัดน้ำเสียในปี 2549 และ ปี 2550 เป็นเงินประมาณ
145,000 บาท และ 750,000 บาท ตามลำดับ